स्काई ट्रेन - फतूहा, पुनपुन, मसौढ़ी, बिहटा, मनेर, नोबतपुर, दानापुर, खगौल, दनियावां, खुसरूपुर, फुलवारीशरीफ आ संपतचक ।
 मेट्रो - सगुना, हाईकोर्ट, पटना जंक्शन, गांधी मैदान, एनआईटी, राजेन्द्र नगर, एनएमसीएच, बस स्टैन्ड ।
 मोनो - एम्स, फुलवारी, कंकड़बाघ, एग्जीविशन रोड, म्युजियम, बोरिंग रोड, पाटलिपुत्र, दीघा ।
 पटना । पटना क चेहरा आब बदलि जाएत । जों सब किछु ठीक रहत त पटना देशक महानगर संग किछुए दिन मे कदमताल करय लागत । पूर्वी भारत मे कोलकाता क बाद सबसे पैघ व्यवसायिके केन्द्र टा नहि पटना भारत क सबसे तेज गति स बढ़य बला मेट्रोपोलिटन शहर सेहो अछि । शहर मे जनसंख्या क दवाब तेजी स बढ़ि रहल अछि जेकर असर एतौका यातायात पर सेहो देखा रहल अछि । मुदा आब पटना क चेहरा बदलत । एतय आब पीपीपी मोड पर मेट्रो, मोनो आओर स्काई ट्रान चलेबा क तैयारी अछि । नगर विकास विभाग एहि लेल मुख्यमंत्री क प्रस्ताव पठेने अछि । विभागक मनबाक अछि जे पटना क भौगोलिक स्थिति क मोताबिक एतय मेट्रो, मोनो आ स्काई ट्रेन तीनेा क परिचालन संभव अछि ।
 नगर विकास मंत्री सम्राट चौधरी बतेलथि कि जाहि चीज क सफर पटनावासी लेल आरामदायक होएत, ओकर रूट मे आरो विस्तार करल जाएत । तीनू क रूट तय भए गेल अछि । स्काई ट्रान ग्रेटर पटना क्षेत्र मे चलत । प्री बीड मीटिंग क बाद इच्छुक कंपनी क मोनो, मेट्रो आ स्काई ट्रान चलेबाक जिम्मेवारी सौंपल जाएत । 